CELEX: 62011CA0028
Language: lv
Date: 2012-09-06 00:00:00
Title: Lieta C-28/11: Tiesas (trešā palāta) 2012. gada 6. septembra spriedums ( Finanzgericht Hamburg (Vācija) lūgums sniegt prejudiciālu nolēmumu) — Eurogate Distribution GmbH/Hauptzollamt Hamburg-Stadt (Kopienu Muitas kodekss — Regula (EEK) Nr. 2913/92 — 204. panta 1. punkta a) apakšpunkts — Muitas noliktavas procedūra — Muitas parāda rašanās pienākuma neizpildes dēļ — Informācijas par preču izņemšanu no muitas noliktavas novēlota reģistrēšana krājumu uzskaitē)

17.11.2012   
            
            
               LV
            
            
               Eiropas Savienības Oficiālais Vēstnesis
            
            
               C 355/4
            
         Tiesas (trešā palāta) 2012. gada 6. septembra spriedums (Finanzgericht Hamburg (Vācija) lūgums sniegt prejudiciālu nolēmumu) — Eurogate Distribution GmbH/Hauptzollamt Hamburg-Stadt
   
   (Lieta C-28/11) (1)
   
   (Kopienu Muitas kodekss - Regula (EEK) Nr. 2913/92 - 204. panta 1. punkta a) apakšpunkts - Muitas noliktavas procedūra - Muitas parāda rašanās pienākuma neizpildes dēļ - Informācijas par preču izņemšanu no muitas noliktavas novēlota reģistrēšana krājumu uzskaitē)
   2012/C 355/05
   Tiesvedības valoda — vācu
   
      Iesniedzējtiesa
   
   
      Finanzgericht Hamburg
   
   
      Lietas dalībnieki pamata procesā
   
   
      Prasītājs: Eurogate Distribution GmbH
   
   
      Atbildētājs: Hauptzollamt Hamburg-Stadt
   
   
      Priekšmets
   
   Lūgums sniegt prejudiciālu nolēmumu — Finanzgericht Hamburg — Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi (OV L 302, 1. lpp.) 204. panta 1. punkta a) apakšpunkta interpretācija — Informācijas par preču izņemšanu no muitas noliktavas novēlota reģistrēšana krājumu uzskaitē — Muitas parāda rašanās kā soda par šo pienākuma neizpildi pieļaujamība
   
      Rezolutīvā daļa:
   
   Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi, kas grozīta ar Eiropas Parlamenta un Padomes 2005. gada 13. aprīļa Regulu (EK) Nr. 648/2005, 204. panta 1. punkta a) apakšpunkts ir jāinterpretē tādējādi, ka ārpuskopienas preču gadījumā, tādēļ ka nav ticis izpildīts pienākums reģistrēt preču izvešanu no muitas noliktavas šim nolūkam paredzētajā krājumu uzskaitē vēlākais šīs izvešanas brīdī, rodas muitas parāds attiecībā uz minētajām precēm, pat ja šīs pašas preces tikušas reeksportētas.
   
      (1)  OV C 238, 13.08.2011.